CELEX: 32015R0387
Language: et
Date: 2015-03-05 00:00:00
Title: Komisjoni rakendusmäärus (EL) 2015/387, 5. märts 2015 , teatavate kaupade klassifitseerimise kohta kombineeritud nomenklatuuris

10.3.2015   
            
            
               ET
            
            
               Euroopa Liidu Teataja
            
            
               L 65/7
            
         KOMISJONI RAKENDUSMÄÄRUS (EL) 2015/387,
   5. märts 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Elektriseade silindrilises metallkorpuses, milles on ultraviolettkiirguse (UV) lamp ja seadme olekut näitavate signaallampidega elektrooniline moodul. UV-valguse võimsus on 14–39 W. Seade on ette nähtud standardpingele 220 V.
                  Seade esitatakse tollile kui seade vee fotokeemiliseks puhastamiseks. Seadmest läbi voolav vesi puhastatakse UV-kiiritusega, mis hävitab selles olevad bakterid, viirused ja muud mikroorganismid. Seade on ette nähtud olmes, meditsiinis või tööstuses kasutamiseks.
               
               
                  8421 21 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8421 ja 8421 21 00 sõnastusega.
                  Seadme funktsioon on vee puhastamine, mis on rubriigis 8421 kirjeldatud funktsioon. Klassifitseerimist sellesse rubriiki ei takista asjaolu, et baktereid, viiruseid ja muid mikroorganisme ei eraldata veest füüsiliselt, vaid hävitatakse. Sellesse rubriiki kuuluvad igat liiki filtrid ja puhastid (vt ka HSi selgitavad märkused, rubriik 8421, II punkt). Seega ei või seadet klassifitseerida rubriiki 8543 kui mujal selles grupis nimetamata elektriseadet, mis täidab iseseisvaid tööoperatsioone.
                  Seepärast tuleb seade klassifitseerida CN-koodi 8421 21 00 alla kui seade vee puhastamiseks või filtreerimiseks.